Той, хто час аперажае, звычайна выглядае ў вачах іншых дзіваком. Менавіта такім лічылі сучаснікі гаспадара маёнтка Вежкі Шпакоўскага, які амаль 190 гадоў таму пабудаваў першую цукраварню на нашай зямлі. Гэты гістарычны факт сведчыць: традыцыі вырабу цукру на Жабінкаўшчыне маюць даўнія вытокі, але справа гэта ніколі не была простай. Тэхналагічны цыкл вытворчасці цукру таксама быў распрацаваны ў Беларусі ўпершыню на Берасцейшчыне ў ХІХ стагоддзі таленавітым навукоўцам і вынаходнікам Аляксандрам Скірмунтам, што стварыў заводы пад Янавам і Пінскам.